Ջովաննի Բատտիստա Զելոտի

**Ջովաննի Բատտիստա Զելոտի** (հայտնի է նաև որպես  **Բատտիստա Ֆարինատի** (), ), Վերածննդի դարաշրջանի վենետիկյան նկարիչ, գերազացապես զբաղվել է որմնանկարչությամբ։

## Կենսագրություն
Ծնվել է Վերոնայում (Վենետիկում)։ Իր նկարչական հմտությունը նա սովորել է Վերոնայի նկարիչներ Անտոնիո Բադիլեից (1518-1560) և Դոմենիկո Ռիչոյից, որն առավել հայտնի է որպես Դոմենիկո Բրուզազորչի (1561-1567)։

Ի տարբերություն մաներիստական ոճի (Պարմայի և հռոմեական նմուշներ), որը կիսում էր Բրուզազորոչին, Զելոտին կողմնակից էր հավասարակշռված Վերածննդի ոճի՝  իր դեկորատիվ տարբերակում։ Դրանում նա ավելի մոտ էր իր ժամանակակից Պաոլո Վերոնեզեին, ով նաև Անտոնիո Բադիլեի աշակերտն էր։ Նա իր գործերից մի քանիսը ստեղծել է Պաոլո Վերոնեզեի հետ միասին։

Արաբական արևելքի երկրների հետ առևտրի կրճատման հետ կապված` Վենետիկի էլիտան սկսել է գումարներ ներդնել Տերրաֆերմայի հողամասերում, որտեղ նրանք սկսել են վերակառուցել վիլլաները և զբաղվել բուսաբուծությամբ։ Վենետիկյան ճարտարապետների, դեկորատորների, քանդակագործների և այգեպանների համար մեծ հնարավորություններ են ստեղծվել` իրացնելու իրենց հմտությունները։ Ցածրադիր, որոշ տեղերում ճահճոտ տերաֆերման ծածկվել է պալատական համալիրներով՝ գյուղական վիլլաներով, ջրանցքների նավահանգիստներով, այգիներով, որոնք զարդարված էին պուրակների տաղավարներով և քանդակներով։ Շենքի ձևավորման ամենատարածված տեսակներից մեկը դարձել է որմնանկարը։ Տարբեր աստիճանի տաղանդի վենետիկյան նկարիչները մասնակցել են հարուստ վենետիկցիների վիլլաներում բազմաթիվ դեկորատիվ որմնանկարների ստեղծմանը, որոնց թվում էին.

* Պաոլո Վերոնեզե,
* Ջովաննի Բատտիստա Զելոտի,
* Ջովաննի Անտոնիո Ֆազալո (1530—1572 թվականներ),
* Բերնարդինո Ինդիա (1528—1590 թվականներ),
* Մարչելլո Ֆոգոլինո (1483—1558),
* և այլք։

Զելոտիի հմտության աճն այնքան նկատելի էր, որ նրան մասնակից են դարձրել Դուգի պալատում և Վենետիկի Մարչիանա գրադարանում փարթամ դեկորատիվ նկարների ստեղծմանը։

Կյանքի վերջում նկարիչը աշխատելու հրավեր է ստացել Մանտուայի դքսերից, որտեղ աշխատել է մինչև իր մահը` 1578 թվականի օգոստոսի 28-ը։

## Ընտրյալ աշխատանքներ (որմնանկարների պատկերասրահ)

Պատկեր:Villa Emo Room of Arts Architecture.jpg|Ջովաննի Բատտիստա Զելոտի, Վիլլա Էմո. «Ճարտարապետության այլաբանություն»
Պատկեր:Villa Caldogno 2007-(7607).jpg|Ջովաննի Բատտիստա Զելոտի, Վիլլի Կալդոնո
Պատկեր:Villa Emo Room of Arts Sculpture.jpg|Ջովաննի Բատտիստա Զելոտի, Վիլլա Էմո. «Քանդակագործության այլաբանություն»
Պատկեր:Villa Emo Vestibule roof.jpg|Ջովաննի Բատտիստա Զելոտի, Վիլլա Էմո. Դեկոր առաստաղի վրա` տաղավարի իմիտացիայով
Պատկեր:VillaGodi20070707HallOfVenus-6.jpg|Ջովաննի Բատտիստա Զելոտի,Վիլլա Գոդի. Դեկորատիվ որմնանկար
Պատկեր:Villa Emo Grotescue 2.jpg|Ջովաննի Բատտիստա Զելոտի, Վիլլա Էմո. Գրոտեսկի նմուշ


## Պատկերասրահ (յուղաներկով նկարներ)

Պատկեր:Gian Battista Zelotti - Mystic Marriage of S Catherine - WGA25962.jpg|Ջովաննի Բատտիստա Զելոտի, «Եկատերինա Ալեսանդրիացի միստիկական ներգրավումը կաթոլիկ եկեղեցում», 1547 թվական, Արևմտյան արվեստի ազգային թանգարան (Տոկիո)
Պատկեր:Caliari Apollo flaying Marsyas.JPG|Ջովաննի Բատտիստա Զելոտի «Ապոլլոնը պատժում է Մարսիային երաժշտական մրցույթում իրեն հաղթելու համար», Ազգային թանգարան (Վարշավա)
Պատկեր:Gian Battista Zelotti - Venus between Mars and Neptune - WGA25965.jpg|Ջովաննի Բատտիստա Զելոտի, «Մարս, Վեներա և Նեպտուն», Դոժերի պալատ, (Վենետիկ)
Պատկեր:Interior of Santi Giovanni e Paolo (Venice) - Gian Battista Zelotti - Dead Christ.jpg|Ջովաննի Բատտիստա Զելոտի, «Ողբ Քրիստոսի համար», Սանտի Ջովաննի է Պաոլո (Վենետիկ)


## Ծանոթագրություններ

## Աղբյուրներ
* *Gerda Bödefeld und Berthold Hinz*. Die Villen im Veneto. — Кёльн: DuMont Kunst-Reiseführer, 1987. — ISBN 3-7701-1838-3.
* *Michelangelo Muraro und Paolo Marton*. Villen in Venetien. — Könnemann, 1996. — ISBN 3-89508-214-7.
* *Cesare Bernasconi*. Studi sopra la storia della pittura italiana dei secoli xiv e xv e della scuola pittorica veronese dai medi tempi fino tutto il secolo xviii. — 1864. — S. 333—334.
* *Sydney J. Freedberg*. Pelican History of Art: Painting in Italy, 1500—1600. — Penguin Books, 1993. — S. 559—560.
* *Irma B. Jaffe und Gernando Colombardo*. Zelotti’s Epic Фрески at Cataio. The Obizzi Saga. — Fordham University Press, 2007. — ISBN 9780823227426

Կատեգորիա:16-րդ դարի իտալացի նկարիչներ
Կատեգորիա:Բնօրինակում անաղբյուր հոդվածներ
Կատեգորիա:Իտալացի նկարիչներ
Կատեգորիա:Մանտովա քաղաքում մահացածներ
Կատեգորիա:Վերածննդի նկարիչներ